Melodi Grand Prix 2008

Melodi Grand Prix 2008 var den 46. utgåva av Melodi Grand Prix, Noregs nasjonale uttaking til Eurovision Song Contest. 18 songar deltok i tre delfinalar og Siste sjanse. Av desse kom åtte til finalen 9. februar 2008 i Oslo Spektrum i Oslo. Vinnarlåten blei «Hold On Be Strong», framført av Maria Haukaas Storeng og skriven av Mira Craig. Storeng representerte Noreg i Eurovision Song Contest 2008 i Beograd. Der kvalifiserte ho seg via første semifinale og enda på 5. plass i finalen med 182 poeng. Dette var Noregs beste plassering på fem år. 

 Sendingane 
For tredje år på rad bestod Melodi Grand Prix av tre delfinalar, ein Siste sjanse og ein finale. Seks songar deltok i kvar delfinale, og dei to beste gjekk rett til finalen i Oslo Spektrum laurdag 9. februar, medan tredje- og fjerdeplassane fekk ein ny moglegheit i Siste sjanse onsdag 6. februar. Dei to siste i kvar delfinale var ute av tevlinga. I Siste sjanse gjekk dei to beste melodiane vidare, slik at det til saman blei åtte songar i finalen.

Fleire byar og tettstader melde seg på i konkurransen om å få ein av delfinalane til seg. Til slutt blei Stavanger, Kongsvinger og Bodø vald til delfinalestader. Bodø hadde òg hatt delfinalar dei to åra før. Per Sundnes var programleiar for alle sendingane. Den første delfinalen blei arrangert i eit 4000 kvadratmeter stort telt på tomta til det komande nye konserthuset i Sandvigå i Stavanger. Dei to neste delfinalane blei haldne høvesvis i Nordlandshallen i Bodø og Kongsvingerhallen i Kongsvinger. Siste sjanse blei halden på utestaden Stratos i Oslo, medan finalen gjekk av stabelen i Oslo Spektrum.

I startfeltet var det mange ukjende artistar, med dansebandet Ole Ivars og Maria Haukaas Storeng som dei mest kjende. Crash! og Veronica Akselsen var attende i tevlinga. 

I kvar av dei tre delfinalane fekk ein tidlegare Melodi Grand Prix-vinnar framføre vinnarlåten sin. Dei var høvesvis Kirsti Sparboe med «Oj, oj, oj, så glad jeg skal bli», Anne-Karine Strøm med «Mata Hari» og Ketil Stokkan med «Romeo». I finalen var det Jahn Teigen som stod for pausenummeret, og han framførte ein hylla potpurri med mange av poplåtane sine. Fjorårsvinnar Guri Schanke framførte også «Ven a bailar conmigo» i gullfinalen før røystinga.

Resultatet i alle delfinalane og Siste sjanse blei avgjort av sjåarane sine røyster. I finalen røysta sjåarane fram fire låtar til gullfinalen. Resultatet i gullfinalen blei avgjort av tre fagjuryar i kombinasjon med sjåarane sine telefon- og SMS-røyster. Torstein Sødal, Veronica Akselsen, King of Trolls og Maria Haukaas Storeng gjekk vidare til gullfinalen. Maria Haukaas Storeng vann til slutt ein suveren siger i gullfinalen.

 Resultat i finalen 

 Første runde 
Nr.TittelArtistKomponistTekstforfattarStatus 1 «Get Up»  Crash! Trond Holter  Ute   2 «Andagassi»  Ann-Mari Andersen Stein Austrud  Ann-Mari AndersenUte   3 «Hold On»  Tinkerbells Aina Beate Gundersen og Svein Gundersen  Jan GrothUte   4 «Am I Supposed to Love Again»  Veronica Akselsen Anne TakleLaila Samuelsen Gullfinale  5 «Far Away»  King of Trolls Frode Anderssen   Gullfinale  6 «Som i himmelen»  Ole Ivars William Kristoffersen    Ute   7 «Eastern Wind»  Torstein Sødal Christian Ingebrigtsen og Eivind Rølles   Gullfinale  8 «Hold On Be Strong»  Maria Haukaas Storeng  Mira Craig  Gullfinale 

 Gullfinale 
Nr.TittelArtistKomponistTekstforfattarRøysterPlass 4 «Am I Supposed to Love Again»  Veronica Akselsen Anne TakleLaila Samuelsen109 957 4  5 «Far Away»  King of Trolls Frode Anderssen  115 811 3  7 «Eastern Wind»  Torstein Sødal Christian Ingebrigtsen og Eivind Rølles  118 095 2  8 «Hold On Be Strong»  Maria Haukaas Storeng  Mira Craig 195 661 1 

 Røysting i finalen 
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding mellom fagjuryar og sjåarane sine telefonrøyster. Dei tre delfinalebyane hadde kvar sin fagjury som gav 2 000, 4 000, 6 000 og 10 000 poeng til de fire gullfinalistane. Etter fagjuryane blei telefon- og SMS-røystene presenterte. Røystene blei delte inn i fem ulike geografiske regionar ut frå kor i landet røystene blei gitt. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.«Melodi Grand Prix 2008 – norsk finale (2:2)». Norsk rikskringkasting. 9. februar 2008. Besøkt 9. august 2016.
Nr.TittelStavangerKongsvingerBodøNord-NoregMidt-NoregVest-NoregAustlandetSør-NoregTotalt4«Am I Supposed to Love Again»4 0006 0006 0004 71310 87811 50555 75111 110109 9575«Far Away»2 0002 0002 0007 52014 62715 04358 79713 824115 8117«Eastern Wind»10 0004 0004 0005 39110 42315 30846 22622 747118 0958«Hold On Be Strong»6 00010 00010 00022 05623 39621 16983 34219 698195 661

 Delfinalane 

 Delfinale 1 
Sandvigå, Stavanger, fredag 11. januar 2008
Nr.TittelArtistKomponistTekstforfattarStatus 1 «Lystgass»  Podium Terje Lennavik  Håkan Fjerdingen Siste sjanse  2 «Andagassi»  Ann-Mari Andersen Stein Austrud  Ann-Mari Andersen Finale  3 «Colliding»  Nicholas Carlie Nate Campany  Per Kristian Ottestad Ute  4 «Baby Don’t Stop the Music»  Michelle Fred Ball  Hannah Robinson Ute  5 «Hold On»  Tinkerbells Aina Beate Gundersen og Svein Gundersen  Jan Groth Siste sjanse  6 «Am I Supposed to Love Again»  Veronica Akselsen Anne Takle  Laila Samuelsen Finale 

 Delfinale 2 
Kongsvingerhallen, Kongsvinger, fredag 18. januar 2008
Nr.TittelArtistKomponistTekstforfattarStatus 1 «Always Always»  Zuma Alexander Stenerud   Siste sjanse  2 «Would You Spend the Night With Me»  Cube Åge Sten Nilsen   Ute  3 «A Little More»  Anne Hvidsten Anne Hvidsten   Siste sjanse  4 «Get Up»  Crash! Trond Holter   Finale  5 «I'm in Love»  Sven Garås Robin Nordahl   Ingrid Nørsett Ute  6 «Hold On Be Strong»  Maria Haukaas Storeng Mira Craig   Finale 

 Delfinale 3 
Nordlandshallen, Bodø, fredag 25. januar 2008
Nr.TittelArtistKomponistTekstforfattarStatus 1 «Two Monkeys (On The Roof)»  Avalanche Kjetil Røsnes og Kirsti Johansen   Ute  2 «Hear When I'm Calling»  Maria Trøen Jarl Aanestad   Ute  3 «Som i himmelen»  Ole Ivars William Kristoffersen   Siste sjanse  4 «Sillycone Valley»  Lene Alexandra Ivar Winther  Ivar Winther og Kam An Leung Siste sjanse  5 «Eastern Wind»  Torstein Sødal Christian Ingebrigtsen og Eivind Rølles   Finale  6 «Far Away»  King of TrollsFrode Anderssen   Finale 

 Siste sjanse 
Stratos, Oslo, onsdag 6. februar, 2008
Nr.TittelArtistKomponistTekstforfattarStatus 1 «Lystgass»  Podium Terje Lennavik  Håkan Fjerdingen Ute  2 «Hold On»  Tinkerbells Aina Beate Gundersen og Svein Gundersen  Jan Groth Finale  3 «Always Always»  Zuma Alexander Stenerud   Ute  4 «A Little More»  Anne Hvidsten Anne Hvidsten     Ute  5 «Som i himmelen»  Ole IvarsWilliam Kristoffersen  Finale 6 «Sillycone Valley»  Lene Alexandra Ivar Winther  Ivar Winther og Kam An Leung Ute 

 Hendingar 
Til saman kom det inn over 600 bidrag til NRKs opne konkurranse, over hundre fleire enn året før. I tillegg kontakta NRK fleire låtskrivarar og inviterte dei til å sende inn bidrag.Henriksen, Arve (7. desember 2007). «– Legges merke til». Aftenposten. s. 8.Henriksen, Arve (25. september 2007). «Helnorsk Grand Prix». Aftenposten. s. 12. Åra før hadde det vore ein svensk dominans blant deltakarlåtane i Melodi Grand Prix, noko Jan Eggum kritiserte året før. NRK rosa kvaliteten på dei norske bidraga, og alle låtane i Melodi Grand Prix 2008 var skrivne av nordmenn.Grønneberg, Anders (13. desember 2007). «Helnorsk Grand Prix». Dagbladet. s. 76. Dette var første gong sidan 2001 at berre nordmenn hadde levert låtar til ein norsk finale. Fleire av dei inviterte komponistane som Christian Ingebrigtsen og Eivind Rølles kravde at NRK måtte satse heilnorsk.Grønneberg, Anders (7. desember 2007). «MGP skal bli helnorsk». Dagbladet. s. 60.

Dette året flytta NRK delfinalane attende til fredagar, medan Siste sjanse blei halden onsdagen før finalen. Sjåartalet for finalen var 1 128 000, opp nesten 150 000 frå året før.«Mest sett – lørdag 9. februar». Verdens Gang. 16. februar 2008. s. 59. For delfinalane og Siste sjanse var sjåartala høvesvis 765 000, 711 000, 750 000 og 468 000. Dette var omtrent som for delfinalane året før.«Mest sett – onsdag 6. februar». Verdens Gang. 13. februar 2008. s. 51.

Vinnarlåten blei den største suksessen sidan Wig Wams «In My Dreams» tre år før. «Hold On Be Strong» låg heile 21 veker på VG-lista, der ei veke var på førsteplass. Låten hamna òg på hitlister i fleire andre land, blant anna i Hellas, Danmark og Sverige.Hindhamar, Sølve (21. mai 2008). «Suksess på uventede steder». seher.no.«Swedish Charts». Hung Medien. Besøkt 9. august 2016. Det norske bidraget deltok i den første semifinalen i Eurovision Song Contest 20. mai. Der kom Maria Haukaas Storeng på 4. plass og kvalifiserte seg til finalen laurdag 24. mai. I finalen kom «Hold On Be Strong» på en 5. plass, det beste norske resultatet sidan Jostein Hasselgård i 2003. Noreg blei også det beste vesteuropeiske landet i tevlinga. «Hold On Be Strong» blei òg nominert til Årets hit til Spellemannprisen 2008. Dette var andre gong ein Melodi Grand Prix-vinnar blei nominert til denne prisen, første gong var «Nocturne» i 1995.Ruus, Mari (6. januar 2009). «– Utrolig kult!». Verdens Gang.

 Fotnotar 

Kategori:Melodi Grand Prix
Kategori:Hendingar i 2008
Kategori:2008 i Noreg